**Ministru kabineta noteikumu projekta „Grozījumi Ministru kabineta 2011.gada 27.decembra noteikumos Nr.1011 „Ieroču atļauju noteikumi, kā arī ieroču izņemšanas un iznīcināšanas kārtība”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ieroču un speciālo līdzekļu aprites likuma 53.panta trešā daļa. |
| 2. | Pašreizējā situācija un problēmas | 2012.gada 15.februārī stājās spēkā 2012.gada 19.janvāra grozījumi Ieroču un speciālo līdzekļu aprites likumā, kuri grozīja Ieroču un speciālo līdzekļu aprites likuma normas, tostarp, minētā likuma 53.pantu, tā otrajā daļā nosakot, ka nodotos vai izņemtos, kā arī konfiscētos šaujamieročus, to munīciju un sastāvdaļas, lielas enerģijas pneimatiskos ieročus, gāzes pistoles (revolverus) (turpmāk – ieroči) un speciālos līdzekļus iznīcina Nodrošinājuma valsts aģentūra (turpmāk – aģentūra).Līdz minēto grozījumu spēkā stāšanās dienai Ieroču un speciālo līdzekļu aprites likuma 53.panta pirmā daļa noteica, ka nodotos vai izņemtos, kā arī konfiscētos ieročus un speciālos līdzekļus iznīcina Valsts policija, līdz ar to atbilstoši likuma deleģējumam Ministru kabineta 2011.gada 27.decembra noteikumu Nr.1011 „Ieroču atļauju noteikumi, kā arī ieroču izņemšanas un iznīcināšanas kārtība” (turpmāk – noteikumi Nr.1011) 12.nodaļā bija noteikta kārtība, kādā Valsts policija iznīcina ieročus.Līdz ar 2012.gada 19.janvāra grozījumiem Ieroču un speciālo līdzekļu aprites likumā grozāmā likuma 53.pantā deleģējums iznīcināt ieročus un speciālos līdzekļus ir nodots aģentūrai. Pašreiz spēkā esošie normatīvie akti, tostarp, noteikumi Nr.1011, neparedz kārtību, kādā aģentūrai nodod un aģentūra pieņem un iznīcina ieročus un speciālos līdzekļus. Ievērojot minēto, ir nepieciešams veikt grozījumus noteikumos Nr.1011 un atbilstoši Ieroču un speciālo līdzekļu aprites likuma 53.pantā ietvertajam uzdevumam noteikt kārtību, kādā aģentūrai nodod, bet aģentūra pieņem un iznīcina ieročus un speciālos līdzekļus. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir izpildīt ar 2012.gada 19.janvāra grozījumiem Ieroču un speciālo līdzekļu aprites likuma 53.pantā aktualizēto deleģējumu Ministru kabinetam noteikt ieroču un speciālo līdzekļu iznīcināšanas kārtību.Projekts nosaka:1. kārtību, kādā ieročus un speciālos līdzekļus nodod aģentūrai iznīcināšanai;2. kārtību, kādā aģentūra pieņem iznīcināšanai ieročus un speciālos līdzekļus;3. kārtību, kādā aģentūra veic ieroču un speciālo līdzekļu iznīcināšanu.Ievērojot minēto, projektā paredzēts noteikt aģentūras tiesības un pienākumus ieroču un speciālo līdzekļu iznīcināšanas procesā, kas novērsīs pēc grozījumiem Ieroču un speciālo līdzekļu aprites likumā izveidojušos tiesiskā regulējuma trūkumu.2012.gada 19.janvāra grozījumi Ieroču un speciālo līdzekļu aprites likumā paredz ne tikai institūcijas, kura veic ieroču iznīcināšanu maiņu, bet arī nosaka, ka šī institūcija veic ne tikai ieroču, bet arī speciālo līdzekļu iznīcināšanu. Līdz ar to noteikumi Nr.1011 tiek papildināti ar speciālo līdzekļu iznīcināšanas kārtību, kas pamatā neatšķiras no kārtības, kas paredzēta ieroču iznīcināšanai. Noteikumos Nr.1011 tiek ietverts jauns 272.1 un 272.2pants, kas noteic informācijas apjomu, kas norādāms dokumentā par speciālā līdzekļa izņemšanu.Aģentūrai atbilstoši Ministru kabineta 2011.gada 7.jūnija noteikumu Nr.429 „Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai” (turpmāk – noteikumi Nr.429) IV nodaļai nav paredzētas tiesības piekļūt un izmantot ziņas, kas iekļautas Integrētajā iekšlietu informācijas sistēmā. Līdz ar to noteikumos Nr.1011 nepieciešams noteikt, kādā veidā notiek ziņu par iznīcināšanai nododamo ieroču un speciālo līdzekļu esamības pārbaude šīs sistēmas apakšsistēmās „Mantu meklēšana” un „Ieroču reģistrs”, kā arī kādā veidā aģentūra tiek informēta par šīs pārbaudes rezultātiem. Tas tiek panākts, precizējot noteikumu Nr.1011 278.punktu, to papildinot ar 278.1. un 278.2.apakšpunktu. Minētās normas noteic, ka tā iestāde, kas aģentūrai nodod ieroci vai speciālo līdzekli iznīcināšanai, pati veic ziņu esamības pārbaudi minētajās sistēmās un paziņo par to aģentūrai, uz pavaddokumenta, ar kuru ierocis vai speciālais līdzeklis tiek nodots iznīcināšanai, norādot informāciju par veiktās ziņu esamības pārbaudes rezultātiem. Uz speciālajiem līdzekļiem nav attiecināma prasība par ziņu esamības pārbaudi apakšsistēmā „Ieroču reģistrs”, ņemot vērā, ka šajā reģistrā ziņas par speciālajiem līdzekļiem netiek ietvertas. Savukārt 278.3.apakšpunkts noteic, ka gadījumā, ja iestāde konstatē, ka iznīcināšanai nododamais ierocis vai speciālais līdzeklis saskaņā ar apakšsistēmas „Mantu meklēšana” datiem atrodas meklēšanā, tā veic nepieciešamos pasākumus, lai meklēšanu pārtrauktu, jo aģentūrai saskaņā ar noteikumu Nr.429 IV nodaļu nav piešķirtas tiesības veikt darbības Integrētajā iekšlietu informācijas sistēmas apakšsistēmās „Mantu meklēšana” un „Ieroču reģistrs”.Noteikumi Nr.1011 tiek papildināti ar 280.22.apakšpunktu, kas noteic aģentūrai pienākumu organizēt ieroču vai speciālo līdzekļu iznīcināšanu, tādējādi paredzot aģentūrai tiesības gan pašai veikt ieroču vai speciālo līdzekļu iznīcināšanu, gan šim nolūkam piesaistīt komersantu.Noteikumu Nr.1011 281. un 283.punktā paredzēts mainīt iznīcināšanas komisijas locekļu minimālo skaitu no pieciem uz trim, ievērojot konsekvenci ar regulējumu lietisko pierādījumu un izņemtās mantas jomā, proti, Ministru kabineta 2011.gada 27.decembra noteikumos Nr.1025 „Noteikumi par rīcību ar lietiskajiem pierādījumiem un arestēto mantu” (turpmāk – noteikumi Nr.1025) noteikto. Komisijas locekļu skaita samazināšana vienlīdz saistīta ar tendenci mantas iznīcināšanu nodot vienas atbildīgās amatpersonas kompetencē, proti, jau šobrīd noteikumu Nr.1025 nosacījumi pieļauj tikai vienas amatpersonas nozīmēšanu par atbildīgo amatpersonu par mantas iznīcināšanu, un vispārējo tendenci samazināt administratīvo slogu valsts pārvaldē, kā arī aģentūras ierobežotās iespējas nodrošināt, ka vienu iznīcināšanas procesu uzrauga pieci nodarbinātie. |
| 5. | Projekta izstrādē iesaistītās institūcijas | Nodrošinājuma valsts aģentūra un Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē nebija nepieciešama, jo projekts tiešā veidā sabiedrību neietekmē. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 4,0 | 5,4 | 5,4 | 5,4 |
| 2.1. valsts pamatbudžets | 0 | 4,0 | 5,4 | 5,4 | 5,4 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -4,0 | -5,4 | -5,4 | -5,4 |
| 3.1. valsts pamatbudžets | 0 | -4,0 | -5,4 | -5,4 | -5,4 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | +4,0 | +5,4 | +5,4 | +5,4 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai Nodrošinājuma valsts aģentūra nodrošinātu nodoto vai izņemto, kā arī konfiscēto šaujamieroču, to munīcijas un sastāvdaļu, lielas enerģijas pneimatisko ieroču, gāzes pistoļu (revolveru) un speciālo līdzekļu iznīcināšanu, nepieciešams veikt apropriācijas un vienas amata vietas pārdali no Iekšlietu ministrijas budžeta apakšprogrammas 06.01.00 „Valsts policija” uz Iekšlietu ministrijas budžeta apakšprogrammu 40.02.00 „Nekustamais īpašums un centralizētais iepirkums”:**2012.gadā – Ls 4 021*** mēnešalga Ls 360 x 9 mēn. x 1 amata vieta = Ls 3 240 (IEKK 1119);
* valsts sociālās apdrošināšanas obligātās iemaksas 24,09% no Ls 360 = 86,72 x 9 mēn. = Ls 781 (IEKK 1210).

**2013.gadā un turpmāk ik gadu – Ls 5 361*** mēnešalga Ls 360 x 12 mēn. x 1 amata vieta = Ls 4 320 (IEKK 1119);
* valsts sociālās apdrošināšanas obligātās iemaksas 24,09% no Ls 360 = 86,72 x 12 mēn. = Ls 1 041 (IEKK 1210).
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | 1) Ņemot vērā, ka tiek paplašinātas Nodrošinājuma valsts aģentūras funkcijas, nepieciešams grozīt Ministru kabineta 2009.gada 30.jūnija noteikumus Nr.693 „Nodrošinājuma valsts aģentūras nolikums” (turpmāk – noteikumi Nr.693), tos papildinot atbilstoši jaunajai Nodrošinājuma valsts aģentūras funkcijai – ieroču, munīcijas, to sastāvdaļu un speciālo līdzekļu iznīcināšana.Iekšlietu ministrijā izstrādes stadijā atrodas Ministru kabineta noteikumu projekts, kas, ņemot vērā Publisko aģentūru likuma pārejas noteikumu 2. – 5.punktu, aizstās noteikumus Nr.693. Līdz ar to ieroču un speciālo līdzekļu iznīcināšanas funkcija tiks paredzēta sagatavošanā esošajos Ministru kabineta noteikumos un atsevišķa grozījumu veikšana noteikumos Nr.693 šobrīd nav lietderīga.Ministru kabineta noteikumus, kas aizstās noteikumus Nr.693, plānots izstrādāt 2012.gada laikā.2) Ministru kabineta 2011.gada 6.decembra noteikumu Nr.928 „Noteikumi par ieroču, munīcijas un speciālo līdzekļu komerciālo apriti un ieroču un munīcijas marķēšanas kārtību” (turpmāk – noteikumi Nr.928) 124.punkts pašreiz noteic, ka nomainītās un lietošanai nederīgās šaujamieroča būtiskās sastāvdaļas komersants nodod Valsts policijai iznīcināšanai. Ņemot vērā paredzētos grozījumus Ministru kabineta 2011.gada 27.decembra noteikumos Nr.1011 „Ieroču atļauju noteikumi, kā arī ieroču izņemšanas un iznīcināšanas kārtība”, kas noteiks, ka arī šaujamieroča būtisko sastāvdaļu iznīcināšanu organizēs Nodrošinājuma valsts aģentūra, ir nepieciešams veikt grozījumu noteikumu Nr.928 124.punktā. Līdz minētā grozījuma izdarīšanai šaujamieroča būtisko sastāvdaļu iznīcināšana tiks veikta atbilstoši jaunākām tiesību normām, proti, atbilstoši noteikumu Nr.1011 grozījumos paredzētajai kārtībai, t.i., pēc šaujamieroča būtisko sastāvdaļu saņemšanas Valsts policija tās nodos Nodrošinājuma valsts aģentūrai iznīcināšanai saskaņā ar noteikumos Nr.1011 noteikto.Noteikumu Nr.928 grozījumu projektu paredzēts izstrādāt 2012.gada pirmās puses laikā.Atbildīgā institūcija par minētā grozījumu projekta izstrādi – Iekšlietu ministrija. |
| 2. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām  | Nodrošinājuma valsts aģentūras funkcijas tiek paplašinātas, nosakot aģentūras kompetenci ieroču un speciālo līdzekļu iznīcināšanā. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Projekts šo jomu neskar. |

Anotācijas II, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone-Godmane

2012.05.15.

1585

Juris Krasovskis

Nodrošinājuma valsts aģentūras

Administratīvās nodaļas juriskonsults

tālrunis: 67829059, fakss 67829082

e-pasts: Juris.Krasovskis@agentura.iem.gov.lv